Държавен вестник, бр. 52, 2016 г., стр. 35

БРОЙ  52	
Д Ъ Р Ж А В Е Н  В Е С Т Н И К 	
СТР.  35  
ПРАВИЛНИК
за устройството и дейността на Музей „Борис 
Христов“ – София
Г л а в а  п ъ р в а
ОБЩИ ПОЛОЖЕНИЯ
Чл. 1. Този правилник урежда устройство­
то и дейността на Музей „Борис Христов“, 
наричан по-нататък „музея“.
Чл. 2. (1) Музеят е държавен културен и 
научен институт, който участва в осъществя­
ването на държавната политика по опазване­
то на културните ценности и развитието на 
музейното дело и осъществява дейности по 
издирване, изучаване, опазване и представяне 
на културни ценности с познавателна, обра­
зователна и естетическа цел на територията 
на Република България. 
(2) Музеят участва в държавната политика 
по опазване на културното наследство във 
взаимодействие със съответните компетентни 
държавни и общински органи, Светия синод 
на Българската православна църква и цен­
тралните ръководства на другите регистрирани 
вероизповедания и гражданското общество. 
Чл. 3. Музеят е юридическо лице на бю­
джетна издръжка, второстепенен разпоредител 
с бюджет към министъра на културата. 
Чл. 4. Официалното наименование на музея 
е: Музей „Борис Христов“ – София, със седа­
лище и адрес София, ул. Самуил 43, създаден 
с ПМС № 280 от 2011 г. за преобразуване на 
културен институт (ДВ, бр. 83 от 2011 г.), пра­
воприемник на държавен културен институт 
„Музикален център „Борис Христов“.
Чл. 5. По тематичен обхват музеят е спе­
циализиран.
Чл. 6. Ръководството на музея се осъ­
ществява:
1. методически – от Министерството на 
културата; 
2. административно-организационно – от 
министъра на културата;
3. научно – от специализираните научни 
институти към БАН. 
Г л а в а  в т о р а
УСТРОЙСТВО И ДЕЙНОСТИ НА МУЗЕЯ
Раздел І
Основни дейности на музея
Чл. 7. (1) Основната дейност на музея е 
опазването и представянето на движими и 
недвижими културни ценности.
(2) За осъществяване на своите функции 
музеят изпълнява следните задачи:
1. издирва движимите културни ценности, 
свързани с живота, делото и творчеството на 
Борис Христов, чрез получаване и документи­
ране на информация от различни източници;
2. изучава, събира, придобива, съхранява 
и документира културни ценности, свързани 
с живота и творчеството на Борис Христов, и 
други свидетелства от българската и световната 
музикална култура, от които Борис Христов 
е неделима част; в тази връзка:
а) осъществява образователна дейност в 
курсове, творчески работилници, майсторски 
класове и други форми на усъвършенстване 
на талантливи млади творци;
б) организира публично представяне на 
талантливи млади творци и еталони в изку­
ството от различни жанрове и генерации;
в) документира чрез фотографии, звукоза­
писи и/или видеозаписи образователните и 
художествените събития, които организира;
г) организира и поддържа художествена 
галерия с временни експозиции на пластични 
изкуства;
д) организира провеждането на национални 
и международни прояви – майсторски класове, 
концерти, конкурси, участия във фестивали 
и конкурси;
е) инициира създаването на стипендии и 
награди на името на Борис Христов;
3. поддържа фонд с научни и литературни 
произведения, нотен материал, звуконосите­
ли и видеоносители с изпълнения на Борис 
Христов;
4. извършва идентификация на културни 
ценности при придобиване на вещ, която 
може да се определи като културна ценност, 
съгласно чл. 97, ал. 1 от Закона за културното 
наследство;
5. извършва научноизследователска дейност, 
подчинена на основната му дейност, организи­
ра и провежда научни прояви (конференции, 
работни срещи, дискусии и др.);
6. издава научни, научнопопулярни и ре­
кламни материали;
7. извършва правни сделки с културни 
ценности при условията и по реда на Закона 
за културното наследство само от обменния 
си фонд след разрешение на министъра на 
културата;
8. участва на търгове с движими културни 
ценности след получено разрешение на ми­
нистъра на културата и след като представи 
списък на културните ценности, които ще се 
предлагат;
9. организира постоянни и временни екс­
позиции, като дава ясна информация за 
представените движими културни ценности 
чрез означаването им, издава пътеводители 
и каталози за експозициите и други инфор­
мационни материали;
10. организира или участва във временни 
експозиции – изложби в чужбина на движи­
ми културни ценности, или изнася такива в 
чужбина с цел консервация и реставрация 
при условията на глава шеста, раздел VІ от 
Закона за културното наследство; 
11. предоставя движими културни цен­
ности, съхранявани в неговите фондове, за